**Referat 24.01.24**

Til stede:

Leder: Tine Teigen Sommerfeldt, 3 trinn

Nestleder: Hege M Ausland, 5 trinn

Sekretær: Linda Malene Hulløen, 2 trinn

Medlem: Susanne Danielsen Johansen, 1 trinn

Medlem: Anne Sørbø, 7 trinn

Rektor: Gro Hellerdal

***Skolens nye hjemmeside er nå i drift.***

Gro presenterer resultater fra elevundersøkelse. 7 trinn er pålagt og måles nasjonalt, og resultatene publiseres mot andre 7 trinn i landet.

Skolen jobber for å heve motivasjon for læring, da dette er noe man ser behov for. Her har de laveste scoringene på elevundersøkelsen.

Funn deles med FAU senere, når dette er gjennomarbeidet.

Søndeled skole utfører elevundersøkelsen på 5 og 6 trinn for internt arbeid.

I forhold til trivsel har Søndeled skole en egen undersøkelse på papir for 3-4 trinn, denne benyttes kun til informasjon til lærer for kartlegging av miljø og trivsel.

Gro presenterer Nasjonale prøver fra 5 trinn.

Elever med spesielle hensyn/behov kan søke fritak fra prøven

Norsk:

Funn: elevene strever særlig med utholdenhet, tempo, «lese mellom linjene». Tiltak: lese på skolen hver dag, høytlesning med refleksjon. Lese hjemme hver dag.

Regning:

Mange elever ligger på nivå 2 i denne testen.

Funn: elevene strever særlig med måleenheter og omgjøring mellom dem, regning med tid og areal Tiltak: mer praktisk erfaring med matematikk. Refleksjonsoppgaver/problemløsningsoppgaver.

Engelsk:

Funn: Gode muntlige ferdigheter, en klasse som er uredde for å snakke engelsk, men som ikke i like stor grad klarer å forstå det de leser.

Tiltak: arbeide med grammatiske strukturer. Felles gjennomgang og bearbeiding av tekster i fellesskap. Opprettholde økt timeantall i forhold til fag og timefordeling. Prioritere mer tid til muntlig og skriftlig produksjon.

Prøveresultater fra disse undersøkelsene er med på å forme hva skolen prioriterer å jobbe mer med.

Sak fra rektor og foresatte gjennom FAU: Skolen har de siste årene hatt 2 solidaritetsaksjoner, hvor man jobber for at elever skal bidra til noe for andre.

Skolejoggen – TV aksjonen. Omvendt julekalender - Sos barnebyer.

Det stilles spørsmålstegn om dette er noe man skal fortsette med eller om det er andre måter barna kan lære om verden utenfor.

Skolejoggen oppleves som svært meningsfylt for barna er oppfatningen til foreldrene i FAU. Det er kommet signaler fra foreldre/foresatte om at det er vanskelig med slike innsamlingsaksjoner av ulike årsaker. Engasjementet er også tydelig dårligere de siste årene sier rektor.

Man kommer frem til at det er ønskelig å avvikle omvendt julekalender og heller sette søkelys på noe annet. Rektor gir tilbakemelding til lærerne om dette. Skolejoggen opprettholdes.

Eventuelt:

Spørsmål angående leirskole: 7 trinn reiser nå i mars sammen med Hope oppvekstsenter og Risør barneskole.

Det er stilt spørsmål om muligheten for å fortsette å reise på høst slik som Søndeledelevene har gjort tidligere.

Rektor informerer om at Langedrag ikke har plass til alle elevene på høsten. Det er undersøkt i forhold til om andre leirskoler er en mulighet.

Det jobbes kontinuerlig med muligheten for leirskole høst. Gjerne tidlig høst og et leirskoletilbud som ligger noe nærmere.

Eventuelt:

AKT/skoleskyss: hvilke rutiner har AKT for når skolene får beskjed om manglende skyss. AKT sender ut beskjed når det er store forsinkelser/hendelser, er svar fra AKT.

AKT sier det gis beskjed dersom det er over 15 minutters forsinkelse.

FAU ønsker å sende henvendelse til AKT ang. forsinket skoleskyss og manglende informasjon, samt utrygge barn i skyss situasjon. (kopi sendes til rektor)

Foreldremøte:

Kommunepsykolog Eric Nonseid inviteres til å delta på foreldremøte, tema: foreldrerollen og grensesetting.

Kommunepsykolog ønsker dato for når vi ønsker foredrag. Tine sender ulike forslag til dato og avtaler tidspunkt.